b'\n_START_ARTICLE_\nBrexit\n_START_SECTION_\nResultat efter konstituerende land\n_START_PARAGRAPH_\nStorbritannien som land best\xc3\xa5r af 4 konstituerende lande. Af disse ligger England, Skotland, og Wales, p\xc3\xa5 hoved\xc3\xb8en Storbritannien og det sidste, Nordirland, p\xc3\xa5 \xc3\xb8en Irland gr\xc3\xa6nsende til Republikken Irland. P\xc3\xa5 grund af sin st\xc3\xb8rrelse er England yderligere delt i 9 regioner. Ved valg til Europaparlamentet har Nordirland, Skotland, Wales, og de engelske regioner, tjent som valgkredse, og det gjorde de ogs\xc3\xa5 ved Brexit-afstemningen._NEWLINE_Nordirland, Skotland, og den engelske London-region stemte for at blive i EU. Wales og 8 af de engelske regioner (og desuden ogs\xc3\xa5 England som helhed) stemte for at forlade EU. Sammenlagt stemte briterne 51,89 procent for at forlade EU.\n_START_SECTION_\nUdenfor selve Storbritannien\n_START_PARAGRAPH_\nGibraltar er et Britisk overs\xc3\xb8isk territorium (BOT) gr\xc3\xa6nsende til Spanien. Modsat andre BOTer er Gibraltar del af EU sammen med Storbritannien. Gibraltar regnes for del af South West England-regionen i EU-parlamentsvalgsligt \xc3\xb8jemed, og stemte for at blive i EU._NEWLINE_De tre britiske kronbesiddelser Jersey, Guernsey, og Man, er ikke del af Storbritannien og heller ikke af EU, hvorfor der ikke blev holdt afstemning p\xc3\xa5 \xc3\xb8erne. P\xc3\xa5 grund af \xc3\xb8ernes t\xc3\xa6tte forbindelser til Storbritannien vil den britiske udtr\xc3\xa6den af EU alligevel f\xc3\xa5 betydning for \xc3\xb8erne.\n_START_SECTION_\nEUs strategi\n_START_PARAGRAPH_\nEU-ledere fra 27 lande (alle p\xc3\xa5 n\xc3\xa6r Storbritannien), vedtog  l\xc3\xb8rdag 29. april 2017 deres strategi for udmeldelsesforhandlingerne med Storbritannien. Det er et  dokument p\xc3\xa5 8 sider, der blev vedtaget enstemmigt uden diskussion.'